A BIZOTTSÁG 1611/2004/EK RENDELETE
(2004. szeptember 15.)
a 958/2003/EK rendelet által meghatározott, a kukoricáról szóló vámkontingens keretében alkalmazandó csökkentési együttható megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1),
tekintettel a 2003/286/EK tanácsi határozatnak a Bolgár Köztársaságból származó egyes gabonaipari termékekre vonatkozó, közösségi vámkontingens formájában meghatározott engedményekkel kapcsolatos alkalmazására vonatkozó részletes szabályok megállapításáról, valamint a 2809/2000/EK rendelet módosításáról szóló, 2003. június 3-i 958/2003/EK bizottsági rendeletre (2) és különösen annak 2. cikke (3) bekezdésére,
mivel:
(1)
A 958/2003/EK rendelet 88 000 t éves vámkontingenst nyitott kukoricára a 2004/2005 gazdasági évre.
(2)
A 958/2003/EK rendelet 2. cikke (1) bekezdésének megfelelően 2004. szeptember 13-án kérelmezett mennyiségek meghaladják a rendelkezésre álló mennyiséget. Ezért a kérelmezett mennyiségekre alkalmazandó csökkentési együttható rögzítésével meg kell határozni, hogy az engedélyeket milyen mértékben lehet kiállítani,
ELFOGADTA EZT A RENDELETET:
1. cikk
A 958/2003/EK rendelet 2. cikke (1) és (2) bekezdésének megfelelően 2004. szeptember 13-án benyújtott és a Bizottsághoz továbbított, a „Bolgár Köztársaság” kontingens alá tartozó kukoricára vonatkozó behozatali engedély iránti valamennyi kérelem a kérelmezett mennyiség 0,0518166 erejéig elfogadásra kerül.
2. cikk
Ez a rendelet 2004. szeptember 16-án lép hatályba.
E rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. szeptember 15-én.